title: Rozhodnutie Rady (EÚ) 2019/105 z 20. decembra 2018 o pozícii, ktorá sa má v mene Európskej únie zaujať v asociačnej rade zriadenej Euro-stredomorskou dohodou, ktorou sa zakladá pridruženie medzi Európskymi spoločenstvami a ich členskými štátmi na jednej strane a Izraelským štátom na strane druhej, pokiaľ ide o predĺženie akčného plánu EÚ a Izraela

text:
                  24.1.2019

                  SK

                  Úradný vestník Európskej únie

                  L 21/64

         ROZHODNUTIE RADY (EÚ) 2019/105
         z 20. decembra 2018
         o pozícii, ktorá sa má v mene Európskej únie zaujať v asociačnej rade zriadenej Euro-stredomorskou dohodou, ktorou sa zakladá pridruženie medzi Európskymi spoločenstvami a ich členskými štátmi na jednej strane a Izraelským štátom na strane druhej, pokiaľ ide o predĺženie akčného plánu EÚ a Izraela
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 217 v spojení s jej článkom 218 ods. 9,
         so zreteľom na návrh Európskej komisie a vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Euro-stredomorská dohoda, ktorou sa zakladá pridruženie medzi Európskymi spoločenstvami a ich členskými štátmi na jednej strane a Izraelským štátom na strane druhej (1), nadobudla platnosť 1. júna 2000.

                     (2)

                     Asociačná rada môže podľa článku 69 dohody prijímať rozhodnutia a vydávať príslušné odporúčania.

                     (3)

                     Asociačná rada má písomným postupom prijať odporúčanie týkajúce sa predĺženia akčného plánu EÚ a Izraela.

                     (4)

                     Je vhodné stanoviť pozíciu, ktorá sa má v mene Únie zaujať v rámci asociačnej rady, keďže odporúčanie bude mať právne účinky.

                     (5)

                     Predĺženie akčného plánu EÚ a Izraela o tri roky poskytne zmluvným stranám úplnú príležitosť na prehĺbenie ich spolupráce v nadchádzajúcich rokoch, a to aj prostredníctvom možného rokovania o prioritách partnerstva,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Európskej únie zaujať v asociačnej rade zriadenej Euro-stredomorskou dohodou, ktorou sa zakladá pridruženie medzi Európskymi spoločenstvami a ich členskými štátmi na jednej strane a Izraelským štátom na strane druhej, je založená na návrhu odporúčania asociačnej rady pripojenom k tomuto rozhodnutiu.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 20. decembra 2018

                  Za Radu

                  predsedníčka

               E. KÖSTINGER

            (1)  Ú. v. ES L 147, 21.6.2000, s. 3.

            NÁVRH
            ODPORÚČANIE ASOCIAČNEJ RADY EÚ-IZRAEL č. 1/2018
            z …,
            ktorým sa schvaľuje predĺženie akčného plánu EÚ-Izrael
            ASOCIAČNÁ RADA EÚ-IZRAEL,
            so zreteľom na Euro-stredomorskú dohodu, ktorou sa zakladá pridruženie medzi Európskymi spoločenstvami a ich členskými štátmi na jednej strane a Izraelským štátom na strane druhej (1),
            keďže:

                        (1)

                        Euro-stredomorská dohoda, ktorou sa zakladá pridruženie medzi Európskymi spoločenstvami a ich členskými štátmi na jednej strane a Izraelským štátom na strane druhej (ďalej len „Euro-stredomorská dohoda“), bola podpísaná 20. novembra 1995 v Bruseli a nadobudla platnosť 1. júna 2000.

                        (2)

                        Asociačný rada môže podľa článku 69 Euro-stredomorskej dohody prijímať rozhodnutia a vydávať príslušné odporúčania.

                        (3)

                        V článku 10 rokovacieho poriadku asociačnej rady sa stanovuje možnosť prijímať v období medzi zasadnutiami rozhodnutia alebo odporúčania písomným postupom, ak s tým zmluvné strany súhlasia.

                        (4)

                        Predĺženie akčného plánu EÚ a Izraela o tri roky poskytne zmluvným stranám príležitosť na prehĺbenie ich spolupráce v nadchádzajúcich rokoch, a to aj prostredníctvom možného rokovania o prioritách partnerstva,

                  PRIJALA TOTO ODPORÚČANIE:

               Článok 1
               Asociačná rada písomným postupom odporúča, aby sa akčný plán EÚ a Izraela predĺžil o tri roky od dátumu prijatia predĺženia.

               Článok 2
               Toto odporúčanie nadobúda účinnosť dňom jeho prijatia.

               V …

                     Za Asociačnú radu EÚ–Izrael

                     predseda

               (1)  Ú. v. ES L 147, 21.6.2000, s. 3.